**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԱՐԹԻԿ ՀԱՄԱՅՆՔԻ ԱՎԱԳԱՆԻ նախագիծ**



Հայաստանի Հանրապետության Շիրակի մարզի Արթիկ համայնք,

Ազատության հրապարակ 1, հեռ.՝ 374 44 52021, էլ. փոստ՝ [artik.shirak@mta.gov.am](mailto:artik.shirak@mta.gov.am), ինտ.կայք՝ [www.artik.am](http://www.artik.am)

**ՈՐՈՇՈՒՄ**

**2025 թվականի N**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿԻ ՀԱՄԱՅՆՔԻ ՂԵԿԱՎԱՐԻ 2013 ԹՎԱԿԱՆԻ ՓԵՏՐՎԱՐԻ 28-Ի ԹԻՎ 45-Ա ՈՐՈՇՈՒՄԸ ԱՌՈՉԻՆՉ ՃԱՆԱՉԵԼՈՒ ԵՎ ՀԵՏԵՎԱՆՔՆԵՐԸ ՎԵՐԱՑՆԵԼՈՒ ՊԱՀԱՆՋՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՐԱՆ ՊԵՏԱԿԱՆ (ՀԱՄԱՅՆՔԱՅԻՆ) ՇԱՀԵՐԻ ՊԱՇՏՊԱՆՈՒԹՅԱՆ ՀԱՅՑ ՆԵՐԿԱՅԱՑՆԵԼՈՒ ՎԵՐԱԲԵՐՅԱԼ ՀԱՄԱՁԱՅՆՈՒԹՅՈՒՆ ՏԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔԻ ԱՎԱԳԱՆՈՒ ՇԱՀԵՐԸ ՆԵՐԿԱՅԱՑՆԵԼՈՒ ՀԱՄԱՐ ՓԱՍՏԱԲԱՆԱԿԱՆ ԾԱՌԱՅՈՒԹՅՈՒՆ ՁԵՌՔ ԲԵՐԵԼՈՒ ՄԱՍԻՆ

Ղեկավարվելով «Տեղական ինքնակառավարման մասին» Հայաստանի Հանրապետութան օրենքի 18-րդ հոդվածի 1-ին մասի 10-րդ և 42-րդ կետերով, հիմք ընդունելով Հայաստանի Հանրապետության Գլխավոր դատախազության պետական շահերի պաշտպանության վարչության 2025 թվականի ապրլի 23-ի թիվ 05․1/05․8/8693-2025 գրությամբ ուղարկված առաջարկությունը Հայաստանի Հանրապետության Շիրակի մարզի Արթիկ համայնքի ավագանին

**ՈՐՈՇՈՒՄ Է՝**

  1. Հայց ներկայացնել Հայաստանի Հանրապետության վարչական դատարան Հայաստանի Հանրապետության Շիրակի մարզի Արթիկ համայնքի ղեկավարի 2013 թվականի փետրվարի 28-ի թիվ 45-Ա որոշումը առոչինչ ճանաչելու և դրա հետևանքները վերացնելու պահանջով։

2․ Առաջարկել Հայաստանի Հանրապետության Շիրակի մարզի Արթիկ համայնքի ղեկավարին` Արթիկ համայնքի շահերի պաշտպանության համար օրենքով սահմանված կարգով ձեռք բերել փաստաբանական ծառայություն։

3․ Հայաստանի Հանրապետության Շիրակի մարզի Արթիկ համայնքի ավագանու շահերը Հայաստանի Հանրապետության վարչական դատարանում ներկայացնելու համար լիազորել փաստաբանական ծառայության մատուցման համար անցկացվող մրցույթի արդյունքում հաղթող ճանաչված մասնակցին։

4.Սույն որոշումն ուժի մեջ է մտնում հրապարակմանը հաջորդող օրվանից։